cyanic-selkie/wikianc huggingface dataset:
Էդուարդ Վերանյան
Ծանոթագրություններ
Կատեգորիա:Հայ ֆուտբոլիստներ Կատեգորիա:ԽՍՀՄ սպորտի վարպետներ Կատեգորիա:Արարատի ֆուտբոլիստներ Կատեգորիա:Խորհրդային ֆուտբոլիստներ Կատեգորիա:Խորհրդահայեր Կատեգորիա:Ֆուտբոլի հարձակվողներ Կատեգորիա:Կոտայքի ֆուտբոլիստներ Կատեգորիա:Ուրարտուի ֆուտբոլիստներ Կատեգորիա:Կիլիկիայի ֆուտբոլիստներ Կատեգորիա:Գանձասարի ֆուտբոլիստներ Կատեգորիա:Գուրիայի ֆուտբոլիստներ
Սիլյե Ներգաարդ
Սիլյե Ներգաարդ (Silje Nergaard, ),  նորվեգացի ջազային երգչուհի ։ Ամենահայտնի ջազային երգչուհին, ով ներկայացել է նորվեգական պաշտոնական չարթերում ։ Սիլյե Ներգաարդը աշխարհահռչակ է դարձել այն բանից հետո, երբ թողարկվեց «Tell Me Where You’re Going» բեսթսթելլերը Պատրիկ Բրյուս Մեթեն ի մասնակցությամբ, ով կիթառահարն էր ։
Կարիերա
Սիլյե Ներգաարդը ծնվել է 1966 թվականի հունիսի 19-ին Նորվեգիայում։ Բեմ է դուրս եկել տասնվեց տարեկան հասակից։ Հենց այդ տարիքում էլ հիթային դարձավ նրա «Tell Me Where You’re Going» սինգլը։ Այս երգը № 1 դարձավ Ճապոնիայի չարթերում, ինչպես նաև Նորվեգիայի և այլ երկրների թոփ-10-յակում հայտնվեց։ Երգչուհու «At First Light (2001») ալբոմը դարձավ ամենաշատը երբևիցե վաճառված նորվեգական ջազային ալբոմը։ Այն հենց առաջին շաբաթում նորվեգական պաշտոնական չարթերում դարձավ ամենավաճառվածը։ «A Thousand True Stories» ալբոմը Սիլյե Ներգաարդը ձայնագրեց նիդերլանդական Մետրոպոլ օրկեստրի հետ 2008 թվականին։ Այն նույնպես շատ մեծ հաջողություններ արձանագրեց ինչպես Եվրոպայում, այնպես էլ Ասիայում։ Երգչուհին Նորվեգիայի այն կատարողների թվում է, որոնք մեծ կոմերցիոն շահույթներ ապահովեցին։ Սիլյե Ներգաարդի ալբոմները միլիոնավոր օրինակներով վաճառվեցին Ճապոնիայում, Բրազիլիայում, Գերմանիայում, Միացյալ Նահանգներում, ինչպես նաև Միացյալ Թագավորությունում։
Սիլյե Ներգաարդը ձայնագրվել է ներքոհիշյալ կատարողների հետ՝ Al Jarreau, Pat Metheny, Toots Thielemanns և այլն։
Անձնական կյանք
Սիլյե Ներգաարդը ամուսնացած է երգիչ Հեյնե Թոդլենդի հետ։
Արտաքին հղումներ
Կատեգորիա:Նորվեգացի երգչուհիներ
Տիեզերագնաց
Տիեզերագնաց կամ աստղագնաց, տիեզերանավով կամ օդանավով տիեզերք ուղևորված մարդ։ Մինչև տիեզերք ճամփորդելը, տիեզերագնացը երկար ճանապարհ է անցնում։ Մեծ մասամբ նա կրթությամբ օդաչու է, հաճախ (նաև) գիտնական է։ Տիեզերագնացից պահանջվում է ֆիզիկական և մտավոր բարձր ներուժ։ Նախքան թռիչքը՝ նա երկարատև մարզումներ է անցնում։
Առաջին տիեզերագնացները Երկրի վրա ընդունվում էին որպես հերոսներ։ Վերադարձից հետո նրանք մասնակցում էին շքերթների իրենց պետության և դաշնակից պետությունների մայրաքաղաքներում։ Սա պայմանավորված էր մասնավորապես այն հանգամանքով, որ Սառը պատերազմի ընթացքում տիեզերագնացության ոլորտի նվաճումները գերտերությունների համար (հիմնականում ԱՄՆ-ի և ԽՍՀՄ-ի) ունեին ռազմական նշանակություն և օգտագործվում էին պրոպագանդական նպատակներով։
Այս ամենը որոշակիորեն փոխվել է Ապոլո նախագծի ավարտից հետո, և հատկապես՝ Սփեյս Շաթլ ծրագրի մեկնարկով, երբ արդեն այնքան մարդիկ էին տիեզերքում հայտնվել, որ դա որոշ չափով սովորական երևույթ էր դարձել։
Սահմանում
ԱՄՆ օդուժի սահմանմամբ տիեզերքի «շեմը», սկսվում է 80,5 կմ (50 մղոն) բարձրությունից, իսկ ըստ Օդագնացության միջազգային ֆեդերացիայի (ՕՄՖ)՝ 100 կիլոմետրից։ Այս տարբերության պատճառով, 1962-1968 թթ. X-15 օդանավերով թռիչք կատարած որոշ օդաչուներ ԱՄՆ օդուժի կողմից համարվում են տիեզերագնացներ։ ՕՄՖ-ն այդ օդաչուներին տիեզերագնաց չի համարում, բացառությամբ Ջոզեֆ Ուալկերի, ով երկու անգամ հատել է 100 կիլոմետրը։
2011 թ. հունիսի 20 դրությամբ, 523 մարդ (32 երկրից) եղել է 100 կմ կամ ավելի բարձր, նրանցից միայն 24-ն են դրանից բացի դուրս եկել նաև Երկիր մոլորակի ուղեծրից (Ապոլո նախագծի տիեզերագրանցները)։
Առաջին տիեզերագնացների ճամփորդությունը տևում էր ընդամենը մի քանի ժամ։ Այժմ դա հաճախ շատ ավելի երկար է՝ կախված տիեզերագնացության նպատակից։ Գիտահետազոտություններ և փորձեր կատարելու նպատակով, տիեզերագնացները հաճախ ամիսներ շարունակ անց են կացնում տիեզերակայանում։ Ամենաերկար տիեզերքում մնացած մարդը՝ Սերգեյ Կրիկալևն է. նա տիեզերքում մնացել է 803 օր, 9 ժամ և 39 րոպե (կամ 2,2 տարի)։
Աղբյուրներ
Կատեգորիա:Տիեզերագնացություն
Բոգոտայի կենտրոնական գերեզմանատուն
Բոգոտայի կենտրոնական գերեզմանատուն (Cementerio Central de Bogotá), Բոգոտայում գտնվող Կոլումբիայի գլխավոր և ամենահայտնի գերեզմանոցներից մեկն է։ Այստեղ են թաղված ազգային հերոսներ, բանաստեղծներ և Կոլումբիայի նախկին նախագահներ։ Բացվել է 1836 թվականին և 1984 թվականին հռչակվել է Ազգային հուշարձան։ Դամբարանների քանդակագործներից են Տեներանին և Սիղինոլֆին։
Արտաքին հղումներ
Կատեգորիա:Բոգոտայի կենտրոնական գերեզմանատանը թաղվածներ Կատեգորիա:Կոլումբիայի գերեզմանատներ Կատեգորիա:Բոգոտայի տեսարժան վայրեր Կատեգորիա:Բոգոտայի շենքեր և կառույցներ Կատեգորիա:Բոգոտայի ազգային հուշարձաններ
Ուզունլարովո
Ուզունլարովո (Узунларово, Оҙондар), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 524 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Արխանգելսկի շրջանի բնակավայրեր
Մունկի թանգարան
Մունկի թանգարան (Munch-museet, Munch-museet i Oslo), թանգարան Նորվեգիայի մայրաքաղաք Օսլոյում, որը զբաղվում է հայտնի նորվեգացի նկարիչ Էդվարդ Մունկի գործերի հավաքագրմամբ, ուսումնասիրությամբ և դրանց հանրահռչակմամբ ։
Ներկա պահին թանգարանն ունի շուրջ 1100 նկար, 4500 գծանկար, 18000 գրաֆիկական նյութեր։ Թանգարանում բացի նկարչի ստեղծագործություններից, պահվում են նաև նրա անձնական իրերը, այդ թվում նաև 1944 թվականին իր մահից հետո քաղաքին ժառանգություն թողած իրերը ։
Մունկի թանգարանը հանդիսավորությամբ բացվեց 1963 թվականին։
Կողոպուտ
Թանգարանի ներկայացուցչի խոսքերով « Ճիչ » կտավի վրայի անկյունային հետքը կմնա, քանի որ վերականգնողական աշխատանքներ իրականացնող մասնագետները չեն ուզեցել լրացուցիչ վնաս հասցնել կտավին ։
Արտաքին հղումներ
Կատեգորիա:Օսլոյի թանգարաններ Կատեգորիա:1963 հիմնադրված թանգարաններ
Կիրիլ Պանչենկո
Կիրիլ Վիկտորովիչ Պանչենկո, Ռուս ֆուտբոլիստ, մոսկովյան Դինամո ակումբի հարձակվողական կիսապաշտպան և հարձակվող։ Վիկտոր Պանչենկոյի որդին է։
Ռուսաստանի չեմպիոն (2015/16), Ռուսաստանի Սուպերգավաթի դափնեկիր (2014), Ֆուտբոլի ազգային լիգայի երկակի չեմպիոն (2011/12, 2016/17)։
Ակումբային կարիերա
Մոսկովյան ՄՊՄԴ ԲԿՄԱ ակումբի (առաջին մարզիչը - Ա․ Լ․ Կլաբուկով) և Լոկոմոտիվ ակումբի (առաջին մարզիչը - Ա․ Ս․ Մոգուզով) սան է
Առաջին պրոֆեսիոնալ ֆուտբոլային ակումբը եղել է Դինամոն, որտեղ նա խաղացել է 2008 թվականից երկրորդ դիվիզիայում՝ մասնակցելով 32 խաղի և խփելով 2 գոլ։
Առաջին անգամ 2009 թվականին խաղացել է Նիժնի Նովգորոդյան առաջին դիվիզիոնում, ինչից հետո տեղափոխվել է Ստավրոպոլ-2009 ակումբի երկրորդ դիվիզիոն, որի կազմում խաղացել է մինչև մրցաշրջանի ավարտը։
2009/10 միջմրցաշրջանում Փյունիկի կազմում Հայաստանում խաղացել է 2 խաղ և խփել է մեկ գոլ Գավաթի չեմպիոնների համագործակցությունում։
«Մորդովիա»
2010 թվականի փետրվարի 11-ին տեղափոխվել է սարանյան Մորդովիա ակումբ, ստորագրել է պայմանագիր 2 տարի ժամկետով ։ 2010 թվականին ընդունել է 36 խաղերի հրավեր առաջին դիվիզիոնում և խփել է 11 գոլ։ 2011/12 մրցաշրջանում խաղացել է 50 խաղ ՖԱԼ առաջնությունում, որտեղ աչքի է ընկել 15 գնդակով և օգնել է թիմին առաջինը դուրս գալ Պրեմիեր լիգայի պատմություն։
2012 թվականի հուլիսի 20-ին Պանչեկոն կատարել է իր նորամուտը Պրեմիեր լիգայում, երբ նա դուրս է եկել Մորդովիայի սկզբնական կազմ, մոսկովյան Լոկոմոտիվ ակումբի դեմ խաղում, խաղը ավարտվել է 2:3 հաշվով։ 16-րդ րոպեին խաղի հաշիվը բացել է հզոր հարվածով, որ խփել է տուգանային հրապարակից դուրս շրջելով, դարձել է այդպես Մորդովիայի պրեմիեր լիգայում առաջին գոլի հեղինակ ։ Ընդհանուր ձմեռային ընդմիջմանը առաջնությունում խփել է 4 գոլ. նույնպես Վոլգայի, Ռուբինայի և Ամկարի դարպասներին։
ԲԿՄԱ
2014 թվականի հուլիսի 11-ին կնքել է հնգամյա պայմանագիր ԲԿՄԱ-ի հետ, որտեղ վերցրել է 11 համարը։ Նորամուտը կայացրել է հուլիսի 27-ին Ռուսաստանի Սուպերգավաթի ժամանակ Ռոստովի դեմ խաղում։ Պանչենկոն փոխարինվել է 66-րդ րոպեին Վիտինոյի հետ։ Իր առաջին գոլը ԲԿՄԱ-ի կազմում խփել է 2014 թվականի օգոստոսի 2-ին մոսկովյան Տորպեդո ակումբի դեմ խաղում (4:1) ։ Ինչից հետո 2014 թվականի օգոստոսի ակումբը լքել է Սթիվեն Ցուբերը, Պանչենկոն վերցրել է իր խաղային համարը - 8 ։ 2014 թվականի սեպտեմբերի 17-ին կատարել է իր նորամուտը Չեմպիոնների լիգայում Ռոմ ակումբի դեմ խաղում (1:5)
2015 թվականի սեպտեմբերի 23-ին գավաթային խաղում իրկուտսկյան Բայկալ ակումբի դեմ խաղում հավելյալ ժամանակահատվածում 110-րդ րոպեին խփել է հաղթական գոլը, ինչը թույլ է տվել ԲԿՄԱ-ին դուրս գալ 1/8 եզրափակիչ։
«Դինամո» (Մոսկվա)
2016 թվականի հունիսին վարձավճարային հիմունքներով տեղափոխվել է մոսկովյան Դինամո ակումբ, հանդես է եկել ՖԱԼ առաջնությունում 2016/17 մրցաշրջանում ։ Առաջին իսկ խաղում հուլիսի 11-ին Տյումենի դեմ խաղում ձևակերպել է դուբլ։ Դինամո ակումբում դարձել է բանալի հարձակվող և խաղացել է որոշիչ դեր ՖԱԼ առաջնություն չեմպիոնի տիտղոսի նվաճման գործում և և վերադարձել է ՌՖՊԼ ակումբ։ Ձմեռային ընդմիջման ժամանակ նրա հաշվին եղել է 15 գոլ։ 2017 թվականի փետրվարի 23-ին հայտարարվել է, որ Դինամոն գնել է Պանչենկոյի պայմանագիրը ԲԿՄԱ-ից ։ Ֆուտբոլիսը կնքել է պայմանագիր մինչև 2020 թվականը տարեկան 70 մլն ռուբլի աշխատավարձով (մոտ €1,1 մլն մեկ տարում) ։ Կիրիլ Պանչենկոն դարձել է մրցության լավագույն ռմբարկու, խփել է 24 գոլ 34 խաղերում, և նույնպես դարձել է մրցաշրջանի լավագույն հարձակվող։ 2017 թվականի հունիսի 18-ին առաջին տուրում (Սպարտակի դարպասին) խփեկ է առաջին գոլը Դինամո ակումբի ՌՖՊԼ-ում։
Կարիերան հավաքականում
2012 թվականի օգոստոսի 1-ին հրավիրվել է Ռուսաստանի երկրորդ հավաքական, որի կազմում կատարել է իր նորամուտը օգոստոսի 15-ին Բելգիայի երիտասարդական հավաքականի դեմ խաղում։ Այդ խաղում հանդես է եկել խփած գոլով ։ Սեպտեմբերի 9-ին ընդունել է ևս մեկ խաղի հրավեր Ռուսաստանի երկրորդ հավաքականը ընդդեմ Թուրքիայի երկրորդ հավաքականի, և նորից խփել է գոլ ։ 2016 թվականի հոկտեմբերի 1-ին հրավիրվել է առաջին հավաքականի ընկերական խաղում Կոստա-Ռիկայում, բայց դաշտում չի հայտնվել ։ Կատարել է իր նորամուտը նոյեմբերի 10-ին հրավերային Քաթարի դեմ խաղում, դուրս է եկել փոխարինման 81-րդ րոպեին։ Պանչենկոն դարձել է երկրորդ ֆուտբոլիստը ռուսաստանի պատմության մեջ Ռամիզա Մամեդովից հետո, որտեղ խաղացել է հավաքականում, լինելով ուժեղագույն երկրորդ դիվիզիոնի խաղացող ։
Ձեռքբերումներ
Թիմային
Մորդովիա ԲԿՄԱ
Դինամո (Մոսկվա)
Անձնական
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի հարձակվողներ Կատեգորիա:Դինամո Մոսկվայի ֆուտբոլիստներ Կատեգորիա:Ռուսաստանի հավաքականի ֆուտբոլիստներ Կատեգորիա:Նիժնի Նովգորոդի ֆուտբոլիստներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Մորդովիա Սարանսկի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Դեմուրինո
Դեմուրինո (Демурине), քաղաքատիպ ավան Ուկրաինայի Դնեպրոպետրովսկի մարզի Մեժևի շրջանում։ Հիմնադրվել է 1922 թվականին։
2001 թվականի տվյալներով Դեմուրինո քաղաքատիպ ավանում բնակվում էր 1 310 մարդ։
Անտոնիո Պուերտա
Անտոնիո Խոսե Պուերտա Պերես (Antonio José Puerta Pérez, ), իսպանացի ֆուտբոլիստ, պաշտպան։ Հանդես է եկել « Սևիլյայի » կազմում։
Կենսագրություն
1992 թվականին Անտոնիոն սկսեց մարզումները «Սևիլյայի» մանկական թիմում, 10 տարի հետո սկսեց խաղալ փոխարինող կազմում։ 2004 թվականի սեպտեմբերի 19-ին Անտոնիո Պուերտան ձախ պաշտպանի դիրքում իր դեբյուտը նշեց Սևիլյայի կազմում՝ « Լևանտեի » հետ հանդիպման ժամանակ (որը անդալուզցիները հաղթեցին 3։0 հաշվով) դուրս գալով փոխարինման։
2004 թվականի նոյեմբերին Պուերտան առաջին անգամ դաշտ դուրս եկավ ակումբի մեկնարկային կազմում և աչքի ընկավ « Նումանսիայի » դարպասը խփած գնդակով։ Այդ խաղում Սևիլյան պարտվեց 1։2 հաշվով։
Սկսած 2006 թվականից Պուերտան պարբերաբար դաշտ էր դուրս գալիս մեկնարկային կազմում, մրցաշրջանի ընթացքում անցկացնելով 25 հանդիպում։ 2006 թվականի ապրիլին ՈւԵՖԱ-ի գավաթի կիսաեզրափակչի՝ գերմանական « Շալկեի » դեմ հանդիպման լրացուցիչ ժամանակում խփեց հաղթական գնդակը։ Մի ամիս հետո նա ՈւԵՖԱ-ի գավաթը հաղթելու համար պարգևատրվեց հաղթական մեդալով, չնայած նրան որ եզրափակիչ՝ անգլիական « Միդլսբրոյի » դեմ հանդիպման ժամանակ (որում «Սևիլյան» 4։0 հաշվով հաղթանակ տարավ) նա այդպես էլ չհաjտնվեց խաղադաշտում։
2006-2007 մրցաշրջանում Պուերտան անցկացրեց 46 հանդիպում և օգնեց «Սևիլյային» նվաճել Իսպանիայի առաջնության բրոնզը։
2006 թվականի հոկտեմբերի 7-ին Իսպանիայի հավաքականի կազմում Անտոնիոն անցկացրեց իր առաջին և միակ հանդիպումը՝ Եվրո 2008-ի ընտրական մրցաշարի շրջանակներում մրցելով Շվեդիայի ընտրանու հետ (այդ խաղում Իսպանիան պարտվեց 0։2 հաշվով) ։
2007 թվականի մայիսին ՈւԵՖԱ-ի գավաթի եզրափակիչ՝ « Էսպանյոլի » դեմ հանդիպմանը պաշտպանը խաղաց բոլոր 120 րոպեները, որը «Սևիլյան» հաղթեց հետխաղյա 11 մետրանոցների օգնությամբ։
Դեռ 2007-2008 մրցաշրջանի սկիզբը՝ օգոստոսի կեսերին ինֆորմացիա առաջացավ Ռեալի՝ Սիսինյոյին, Սեևիլյայից Պուերտային և Դանի Ալվեսին գնելու հետաքրքրության մասին ։
2007 թվականի օգոստոսի 25-ին Իսպանիայի առաջնության առաջին տուրի « Խետաֆեյի » դեմ հանդիպման ժամանակ Անտոնիոյի սրտի վիճակը վատացավ։ Անտոնիոն կարողացավ ինքնուրույն լքել խաղադաշտը, սակայն հանդերձարանում նա կրկին նոպա ստացավ, ինչից հետո նրան անհապաղ հասցրեցին Սևիլյայի հիվանդանոցներից մեկը։ Հիվանդանոցում նրա իրավիճակը չկայունացավ․օգոստոսի 28-ին տեղական ժամանակով ժամը 14։30-ին Անտոնիո Պուերտան վախճանվեց։
Ֆուտբոլիստի մահից 2 ամիս հետո նրա ընկերուհին՝ Մար Ռոլդանը որդի ունեցավ, ում անվանեցին Այտոր Անտոնիո։ Այտոր Անտոնիոն ստացավ « Ռամոն Սանչես Պիսխուան մարզադաշտի» ցմահ բաժանորդագրություն։
Բացի դրանից Պուերտայի որդուն ժառանգվեց ակումբի 16-րդ համարը։
Հաստատվել էր որ եթե Պուերտայի որդին ֆուտբոլիստ չդառնա, ապա այդ խաղահամարը Սևիլյայում կմնա ընդմիշտ ամրագրված, սակայն ըստ Իսպանիայի Արքայական ֆուտբոլի ֆեդերացիայի կանոնակարգի խաղահամարների ամրագրումը կարող է լինել միայն 25-րդ համարից հետո (1-25 խաղահամարները տրամադրավծ են գործող խաղացողների համար)։ Այս կերպ, որոշ ժամանակ 16 համարի ներքո խաղացել է Դենիս Չերիշևը։
Իսպանիայի հավաքականի ԵՎՐՈ 2008-ում, ԵՎՐՈ 2012-ում, ինչպես նաև 2010 թվականի աշխարհի առաջնությունում տարած հաղթանակների կապակցությամբ՝ մրցանակաբաշխության ժամանակ պաշտպան Սերխիո Ռամոսը ստացավ մրցանակը և թիմի հետ տոնեց հաղթանակը «Միշտ մեր հետ» մակագրությամբ Պուերտայի պատկերով շապիկով ։
Արտաքին հղումներ
Կատեգորիա:Լա Լիգայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Սևիլյայի ֆուտբոլիստներ
Գաստրին
Գաստրին, ստամոքսի G և ենթաստամքսային գեղձի D-բջիջների կողմից արտադրվող հորմոն։ Հանդիսանում է մարսողական գլխավոր հորմոններից մեկը։ Գաստրինի համար պատասխանատու գենը գտնվում է 17-րդ քրոմոսոմի երկար ճյուղում ։ Գաստրինի առկայության մասին առաջին անգամ ենթադրվել է բրիտանացի ֆիզիոլոգ Ջոն Սիդնեյ Էդկինսի կողմից 1905 թվականին, իսկ առաջին անգամ աջատվել է 1964 թվականին Լիվերպուլի համալսարանում Ռոդերիկ Ալֆրեդ Գրեգորիի կողմից ։ Այդ թվականին բացահայտվեց նաև նրա կառուցվածքը ։
Քիմիական կառուցվածք և ընկալիչներ
Տարբերում են մեծ գաստրին (կամ գաստրին-34), փոքր գաստրին (գաստրին-17) և մինի գաստին (գաստրին-14), որոնք համապատասխանաբար բաղկացած են 34, 17 և 14 ամինաթթուներից։ Քիմիական կառուցվածքով բոլոր գաստրինները նման են իրար։ Հորմոնի ակտիվ կենտրոնը, որը միանում է գաստրինային ընկալիչներին, բաղկացած է 5 ամինաթթուներից։ Գաստրին-34-ը հիմնականում արտադրվում է ենթաստամոքսային գեղձում, իսկ գաստրին-17-ն ու գաստրին-14-ը՝ հիմնականում ստամոքսում։
Գաստրինային ընկալիչները մետաբոտրոպ տիպի են, որոնց ակտիվացման դեպքում բարձրանում է ներբջջային ադենիլատցիկլազի քանակությունը։ Այս հանգամանքը ստամոքսի վերադիր բջիջներիում խթանում է աղաթթվի արտադրությունը։
Թեթևաբարո վարքով գերազանցիկը
«Թեթևաբարո վարքով գերազանցիկը» (Easy A), 2010 թ-ի ամերիկյան կինոկատակերգություն է։ Գլխավոր դերերում խաղում են Էմմա Սթոունը, Փեն Բեջլին և Ամանդա Բայնսը։
Սյուժե
Ամերիկյան ավագ դպրոցի աշակերտուհիներից մեկն իր ընկերուհուն համոզում է, որ ինքը կորցրել է կուսությունը (բայց դա իրականում սուտ է լինում)։ Բայց բացի նրանցից այս փաստը լսում է Օլիվի (Էմմա Սթոուն) ոխերիմ թշնամիներից մեկը՝ Մարիաննան (Ամանդա Բայնս) և պատմում ամբողջ դպրոցին։ Լուրերն անմիջապես տարածվում են ամբողջ դպրոցով մեկ, և աղջիկը ստիպված է լինում ետ բերել իր պատիվը՝ տարբեր միջոցներով։
Սաունդթրեք
Պաշտոնական ալբոմը, երգերի հավաքածուով, ներառում է հետևյալ երգերը.
Արտաքին հղումներ
Կատեգորիա:2010 ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր դպրոցի մասին Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան ԼԳԲՏ ֆիլմեր Կատեգորիա:2010-ականների ռոմանտիկ կինոկատակերգություններ
Ռագնարյոկ
Ռագնարյոկ, սկանդինավյան դիցաբանության մեջ ապագայի դեպքերի շարք, որը ներառում է մեծ ճակատամարտը, որի ժամանակ մահանում են դիցաբանության գլխավոր կերպարների մի մասը՝ Օդինը, Թորը, Թյուրը, Ֆրեյրը, Հեյմալդրը և Լոկին, տարբեր բնական աղետներ և աշխարհի ընկղմումը ջրի մեջ։ Ռագնարյոկից հետո աշխարհը նորից մակերես դուրս կգա վերածնված և բեղուն, կենդանի մնացած աստվածները կվերադառնան, կհանդիպեն, և աշխարհը կվերաբնակեցնեն երկու կենդանի մնացած մարդիկ։ Ռագնարյոկը կարևոր իրադարձություն է սկանդինավյան դիցաբանության մեջ, և կան այն նկարագրող շատ տեսություններ։
Այս իրադարձությունը մանրամասն պատմվում է «Ավագ Էդդայում», որը հավաքվել է 13-րդ դարում՝ ավանդական ավելի վաղ աղբյուրների հիման վրա և Սնոռի Ստուրլուսոնի հեղինակած «Կրտսեր Էդդայում»։ «Ավագ Էդդայի» մեկ բանաստեղծության մեջ իրադարձությունն անվանվում է Ռագնարյոկ (Ragnarök  կամ Ragnarøkkr, հին նորվեգերեն՝ «Աստվածների ճակատագիր» և «Աստվածների մթնշաղ» համապատասխանաբար)։ Բառի գործածությունն ավելի հանրաճանաչ է դարձրել 19-րդ դարի կոմպոզիտոր Ռիչարդ Վագները, իր «Նիբելունգների երգի» ավարտն անվանելով՝ «Աստվածների մայրամուտ» Götterdämmerung (1876)։
Ծագումնաբանություն
Հին նորվեգերեն ragnarok բառն ունի մեկնաբանման երկար պատմություն։ Առաջին բաղադրիչը՝ ragna-ն բացատրելը հեշտ է, այն regin բառի հոգնակի սեռական ձևն է և նշանակում է՝ «իշխող ուժեր, աստվածներ»։ Երկրորդ բաղադրիչն ավելի դժվար է, քանի որ հայտնվում է երկու ձևով՝ -rök և -røkkr։ Ըստ Զոյգայի «Հին իսլանդերեն բառարանի» այս ձևերը տարբեր բաներ են՝ ragnarök-ը թարգմանելով որպես «աստվածների վախճանը կամ կործանումը» և ragnarøkkr-ը՝ որպես «աստվածների մթնշաղ» (1910)։
Նկարագրություն
Ըստ դիցաբանական աղբյուրների՝ Ռագնարյոկի մարգարեությունը հաղորդել է մահացած մարգարե Վյոլվան, որը հատուկ այդ նպատակներով գերեզմանից կանչել է Օդինին։
Այս ամենի դեմ դուրս կգան բոլոր ասերը՝ Օդինի գլխավորությամբ և բոլոր էյնհերյարները, որոնց կկանչի Հեյմդալը՝ աստվածների պաշտպանը, փչելով Գյալարհորնը՝ «բարձր փողը»։ Մարտից առաջ Օդինը խորհուրդ ստանալու նպատակով մեկնում է իմաստության աղբյուր Միմիրայի մոտ։ Մարտը տեղի կունենա Վինգրիդր հարթավայրում։ Օդինը մարտի կբռնվի Ֆենրիրի հետ և կսպանվի, բայց Օդինի որդի Վիդարը նույն պահին վրա կհասնի և կպատռի գայլի երախը (կամ կայծակով կսպանի)։ Թորը կկռվի և կսպանի Յորմունգանդ օձին, բայց նրա հետ կմահանա՝ թունավորվելով օձի թույնից։ Ֆրեյր աստվածը մարտի դուրս կգա Սուրտի հետ և տալով թուրը իր օգնականին՝ կմահանա։ Հեյմդալը կկռվի Լոկիի հետ, Թյուրը՝ Գարմի հետ։ Տեսնելով, որ ոչ բարին և ոչ էլ չարը չի կարողանում հաղթել՝ Սուրտ հսկան կհավաքի իր ամբողջ հզորությունը՝ կործանելով երկիրը և վերջ դնելով բարու ու չարի կռվին։
Աշխարհի կործանմանը կհաջորդի աշխարհի վերածնունդը՝ Օդինի որդիներ Վիդարը և Վալին, Թորի որդիներ՝ Մագնին և Մոդին, Մյոլնիր մուրճը ժառանգած, կվերադառնան այնտեղ, որտեղ նախկինում Իդավոլ հարթավայրն էր (Ասգարդի կենտրոնում)։ Անդրաշխարհից կվերադառնան և հաշտություն կկնքեն Բալդրը և կույր աստված Հյոդը։ Հոդմիմիր պուրակում կենդանի կմնան երկու մարդ՝ Լիվը և Լիվտրասիրը, որոնք նորից սկիզբ կտան մարդկային ցեղին։
Գրականություն
Կատեգորիա:Սկանդինավյան դիցաբանություն
Ուզունովո (գյուղ, Սերեբրյանո-Պրուդսկի շրջան)
Բնակչությունը 2006 թվականին գրանցված տվյալներով կազմում էր 3483 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Սերեբրյանո-Պրուդսկի շրջանի բնակավայրեր
Կիրիլ Ցոնև
Կիրիլ Ցոնև (Кирил Цонев, ), բուլղար նկարիչ, բնանկարի վարպետ, գրաֆիկ, Բուլղարիայի 20-րդ դարի անվանի նկարիչ ։
Երիտասարդություն
Կիրիլ Ցոնևը ծնվել է 1896 թվականի հունվարի 1-ին Բուլղարիայի արևմուտքում գտնվող Կյուստենդիլ քաղաքում (Կյուստենդիլի մարզ)։ 1919 թվականին նա ավարտել է Սոֆիայի նկարչության պետական դպրոցը (որի հիման վրա հետագայում առաջացել է Բուլղարիայի գեղարվեստի ակադեմիան)։ Ցոնևի ուսուցիչներն են եղել պրոֆեսորներ Ցենո Տոդորովը (1877-1953) և Ստեֆան Իվանովը (1875-1951)։ 1919-1924 թվականներին սովորել է Վիեննայում, իսկ հետո Մյունխենի գեղարվեստի ակադեմիայում, որտեղ նրա ուսուցիչներն են եղել Գուգո ֆոն Հաբերմանը (1849-1929) և Կարլ Կասպարը (1879-1956)։ Կազմակերպել է ցուցահանդեսներ Մյունխենում, Դրեզդենում, Ամստերդամում, Կոպենհագենում, Սան Ֆրանցիսկոյում, Լոս Անջելեսում ։ Նրա առաջին անձնական ցուցահանդեսը տեղի է ունեցել Սոֆիայում 1926 թվականին։
1933 թվականին Կիրիլ Ցոնևը վերադարձել է Բուլղարիայի և աշխատել որպես արտահաստիքային նկարիչ։
Ուշ տարիներ
1942 թվականից եղել է Բուլղարիայի գեղարվեստի ակադեմիայի պրոֆեսոր։
1960 թվականին, մահվանից մեկ տարի առաջ, նա արժանացել է Պատվավոր նկարիչի կոչմանը և «Կյուրեղ և Մեթոդիոս» շքանշանի ։ Բուլղարիայի ժողովրդական նկարիչի կոչումը շնորհվել է նրա մահից 10 տարի անց, 1971 թվականին, իսկ 1998 թվականին, մահից 37 տարի անց, նա արժանացել է «Կյուստենդիլ քաղաքի պատվավոր քաղաքացի» կոչմանը  ։
Արտաքին հղումներ
Կատեգորիա:Բուլղարացի նկարիչներ Կատեգորիա:20-րդ դարի նկարիչներ Կատեգորիա:Բուլղարացի մանկավարժներ Կատեգորիա:Բուլղարիայի ժողովրդական նկարիչներ Կատեգորիա:Բուլղարիայի պատվավոր նկարիչներ Կատեգորիա:«Կյուրեղ և Մեթոդիոս» շքանշանի ասպետներ
Ռուս-թուրքական համատեղ մոնիթորինգային կենտրոն
Լեռնային Ղարաբաղի հակամարտության գոտում հրադադարի ռեժիմի և ռազմական բոլոր գործողությունների վերահսկողության ռուս-թուրքական համատեղ կենտրոն (Rusiya-Türkiyə Birgə Monitorinq Mərkəzi, Rusya-Türkiye Ortak Merkezi), Լեռնային Ղարաբաղում հրադադարի վերահսկողության մոնիթորինգային կենտրոն, որն ստեղծվել է Թուրքիայի և Ռուսաստանի կողմից։ Կենտրոնի հիմնական նպատակը հանդիսանում է Ադրբեջանի, Հայաստանի և Ռուսաստանի առաջնորդների՝ 2020 թվականի նոյեմբերի 9-ին ստորագրված եռակողմ հայտարարության կետերի և բոլոր պայմանավորվածությունների իրագործման վերահսկողության իրականացումն է ։
Կենտրոնի ընդհանուր մակերեսը կազմում է մոտ 4 հեկտար։ Տարածքում գտնվում է 65 ծառայողական տարածք, աշխատասենյակներ և բնակելի սենյակներ ։
Պատմություն
2020 թվականի նոյեմբերի 11-ին Ռուսաստանի և Թուրքիայի պաշտպանության նախարարներ Սերգեյ Շոյգուն և Հուլուսի Աքարը ստորագրել են Ադրբեջանում Համատեղ մոնիթորինգային կենտրոնի ստեղծման փոխըմբռնման հուշագիրը  ։
Նոյեմբերի 16-ին Թուրքիայի կառավարությունը Թուրքիայի Ազգային մեծ ժողովին ներկայացրեց Ադրբեջանում խաղաղապահների տեղակայման մասին առաջարկը։ Դեկտեմբերի 2-ին Թուրքիայի ազգային պաշտպանության նախարար Հուլուսի Աքարը հայտարարել է, որ Ռուսաստանի և Թուրքիայի կառավարությունները պայմանավորվել են և որ համատեղ կենտրոնը գտնվում է կառուցման փուլում ։
2021 թվականի հունվարի 30-ին Աղդամի շրջանի տարածքում, Քիյամադանլի գյուղի մոտ, կայացել է Ռուս-թուրքական համատեղ մոնիթորինգային կենտրոնի բացումը   ։
Արտաքին հղումներ
Կատեգորիա:44-օրյա պատերազմ Կատեգորիա:Ռուս-թուրքական հարաբերություններ Կատեգորիա:Ադրբեջանա-թուրքական հարաբերություններ Կատեգորիա:Հայ-ադրբեջանական հարաբերություններ Կատեգորիա:Հայ-ռուսական հարաբերություններ Կատեգորիա:Հայ-թուրքական հարաբերություններ Կատեգորիա:Ռուս-թուրքական հարաբերություններ
(8228) 1996 YB2
(8228) , աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 22-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում ։
Միջին հեռավորությունը Արեգակից կազմում է 2,575095 ա. մ., առավելագույնը մոտենում է 2,0951 ա. մ. հեռավորության վրա և հեռանում 3,0551 ա. մ. ։ Արեգակի շուրջ մեկ ամբողջական պտույտ է կատարում 1509,34 երկրային օրվա ընթացքում, իր ուղեծրով շարժվելով միջինում 0,238514 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,29° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Պեկինի Շմիդտ-ԼԿՍ աստերոիդների ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆրեգոլիի սինդրոմ
Ֆրեգոլիի համախտանիշ (Ֆրեգոլիի զառանցանք) (Fregoli delusion), հազվադեպ հանդիպող հոգեբանական խանգարում։ Այս համախտանիշով տառապող մարդուն թվում է, թե իրեն շրջապատող բոլոր մարդիկ իրականում իր ծանոթներն են, ովքեր փոխում են իրենց տեսքը, դիմահարդարում դեմքը, որպեսզի նա իրենց չճանաչի։ Հաճախ զառանցանքը պարանոիկ բնույթ է կրում. հիվանդը կարծում է, որ այդ մարդն իրեն հետևում է։
Ֆրեգոլիի համախտանիշ ունեցող մարդը կարող է նմանեցնել նաև վայրերը, իրերը և անգամ իրադարձությունները ։ Այս երևույթը կոչվում է ասոցացման հանգույցներ։ Այս հանգույցները ծառայում են որպես այլ մարդկանց մասին ինֆորմացիա պարունակող կենսաբանական կապեր։ Եթե հիվանդը որևիցե բան է նկատում անծանոթի արտաքինի կամ պահվածքի մեջ, ինչը նա արդեն տեսել է իր ծանոթներից մեկի մոտ, ապա համարում է, որ դիմացինը իր ծանոթն է կամ հարազատը։
Ախտանիշեր
Հիվանդության ախտանիշներն են՝
Լևոդոպա
Լևոդոպան (այլ կերպ` Լ-ԴՈՊԱ) որոշ կատեխոլամինների նախատիպն է, մասնավորապես դոֆամինի, էպինեֆրինի և նորէպինեֆրինի։ Այն օգտագործվում է Պարկինսոնյան հիվանդությունը բուժելիս։ Կլինիկական հետազոտությունների արդյունքում պարզվել է, որ լևոդոպայի օգտագործումը կարող է տեսողական պատրանքների և զառանցանքների առաջացման պատճառ հանդիսանալ։ Հիվանդների մեծ մասի մոտ զառանցանքներն առավել վառ են արտահայտվում, քան տեսողական պատրանքները։ Հետազոտությունները ցույց են տվել, որ լևոդոպայի չափաբաժնի քչացման դեպքում պակասում են նաև զառանցանքները։ Ապացուցվել է, որ անտիպարկինսոնյան դեղամիջոցները Ֆրեգոլիի համախտանիշի առաջացման հիմնական պատճառներից են ։
Ուղեղի վնասվածքներ
Գլխուղեղի աջ ճակատային և ձախ քունք-գագաթային հատվածների վնասվածքները նույնպես Ֆրեգոլիի համախտանիշի առաջացման պատճառ կարող են հանդիսանալ։ Ֆեյնբերգը հետազոտություններ է կատարել գլխուղեղի վնասվածք ունեցած մարդկանց շրջանում և պարզել, որ նրանք խնդիրներ չեն ունենում տարածության մեջ տարբեր շարժումներ ընկալելիս։ Սակայն, երբ նրանց խնդրում էին կենտրոնանալ մանրուքների վրա և կատարել ուշադրությունը ստուգող առաջադրանքներ, նրանք չէին կարողանում կողմնորոշվել և ձախողվում էին։
Ֆեյնբերգի հետազոտությունների արդյունքում կատարած կարևորագույն հայտնագործություններից մեկնն այն է, որ հիվանդները ընտրում էին պատասխաններ, որոնք միմյանց հետ որոշակիորեն կապված են։ Օրինակ, ընտրում էին բանջարեղեն մրգի փոխարեն։ Կա ևս մեկ շատ կարևոր փաստ, այն է՝ հիվանդի մոտ նկատվել են տեսողական հիշողության խիստ արտահայտված խախտումներ։
Բուժում
Հիվանդությունը վերջնականապես և մանրամասնորեն ախտորոշելուց հետո սկսվում է դեղորայքային բուժումը։ Հիմնականում օգտագործվում են նեյրոլեպտիկներ։ Սրանք հոգեմետ դեղամիջոցներ են` նախատեսված փսիխոզի բուժման համար։ Բացի սրանից նշանակվում են նաև հակացնցումային և հակադեպրեսանտ դեղորայքներ։ Եթե հիվանդի մոտ կան վառ արտահայտված այլ հոգեբանական շեղումներ, ապա բուժման ընթացքում օգտագործվում է նաև տրիֆլուոպերազին  ։
Պատմություն
Համախտանիշը ստացել է իր անվանումը իտալացի դերասան Լեոպոլդո Ֆրեգոլիի անունից, ով հայտնի էր նրանով, որ կարողանում էր շատ արագ փոխել իր արտաքինը թատերական ներկայացումների ժամանակ։
Արտաքին հղումներ
Կատեգորիա:Հոգեկան հիվանդություններ Կատեգորիա:Սոցիալական հոգեբանություն Կատեգորիա:Հոգեախտաբանական համախտանիշներ
Երկրորդ ալիա
Երկրորդ ալիյա, 1904-1914 թվականներին կատարված կարևոր հրեական ներգաղթ, որի ընթացքում մոտավորապես 40 հազար հրեա է տեղափոխվել է այդ ժամանակ Օսմանյան կայսրության տիրապետության տակ գտնվող Պաղեստինի տարածք, հիմնականում՝ Ռուսական կայսրությունից, իսկ ոմանք՝ Եմենից։ Այս ներգաղթի դրդապատճառներն էին Ռուսասկան կայսրության տարածքում տեղի ունեցող հակահրեական ջարդերը, որոնցից ամենահայտնին է 1903 թվականի Քիշնևի ջարդը։ Չնայած որ երկրորդ ալիյան մեծ դեր է խաղացել Պաղեստինում հրեական բնակչության հաստատման գործում, բայց Առաջին համաշխարհային պատերազմի սկսումից հետո եկածների կեսը արտագաղտել է ուրիշ երկրներ։
Երկրորդ ալիայի ներկայացուցիչների մեծամասնություն օրտոդոքսալ հուդայականներ էին, որոնք չէին կիսում սիոնականության սկզբունքները։ Միաժամանակ, այս ժամանակաշրջանի ներգաղթյալների շատերը հետաքրքրված էին սոցիալիստական գաղափարախոսությամբ, ինչը Պաղեստինում քաղաքական կուսակցությունների և բանվորական կազմակերպությունների ստեղծման դրդապատճառ է հանդիսացել։ Նրանց կարգախոսն էր՝ «Հրեական աշխատանքը հրեական հողին»։ 1909 թվականին նրանք հիմնել են առաջին կիբուցը՝ Դեգանիան, որը դարձել է կիբուցական շարժման սկիզբը, ինչպես նաև կազմավորել են ինքնապաշտպանության առաջին հրեական կազմակերպությունը՝ Հա-Շոմեր։ Հիմնված է եղել նաև Յաֆֆայի արվարձան Ահուզաթ-Բայիթը, որը ապագայում աճել է և դարձել ժամանակակից Թել Ավիվը։ Այս ժամանակահատվածում լայն տարածում է ստացել նաև վերակենդանացված եբրայերենը, որով սկսվել են թերթեր և տարբեր գրականություն տպագրվել։
Երկրորդ ալիյան համարյա վերջացել է այն ժամանակ, երբ սկսվել է առաջին համաշխարհային պատերազմը։
Գրականություն
Երկրորդ Կատեգորիա:Հրեաները և հուդայականությունը Եվրոպայում Կատեգորիա:Հրեաները և հուդայականությունը Եմենում Կատեգորիա:Իշուվ
Վիկտորյա Օկամպո
Վիկտորյա Օկամպո (Victoria Ocampo, ), արգենտինացի գրող, հասարակական գործիչ և գրական կազմակերպիչ, հրատարակիչ, ազդեցիկ ինտելեկտուալ։ Իգոր Ստրավինսկին նրան է նվիրել «Պերսեֆոնա» բալետը, իսկ Խորխե Լուիս Բորխեսը՝ «Բաժանվող արահետների այգին» պատմվածքը։
Կենսագրություն
Արիստոկրատ ընտանիքից է, որում միավորվել են երկու հին տոհմեր` Օկամպո և Ագիրե։ Վեց դուստրերից ավագն է (նրա կրտսեր քույրը գրող Սիլվինա Օկամպոն է)։ Երազել է դառնալ դերասանուհի, բայց ընտանիքը հավանություն չի տվել նման կարիերային (ավելի ուշ Վիկտորյան մի քանի անգամ ելույթ է ունեցել բեմում, հարակցելով Հոնեգեր ի և Ստրավինսկու բեմադրությունները)։
Ստացել է տնային կրթություն, առաջին լեզուն, որով նա սկսել է կարդալ ու գրել ֆրանսերենն էր, որին հաջորդել են անգլերենը այնուհետև իսպաներենը։ 16 տարեկանում երկարատև ճամբորդության է մեկնել Եվրոպայով, առաջին անգամ այցելել է Փարիզ։ Դասախոսություններ է ունկնդրել Սորբոնում, այդ թվում Անրի Բերգսոնին։
Մահացել է քաղցկեղից։ Թաղված է Բուենոս Այրեսի Ռեկոլետա գերեզմանատանը ընտանեկան հանգստարանում, քրոջ` Սիլվինայի մոտ։
Գրական աշխատանքներ
Բազմաթիվ էսսեների հեղինակ է, այդ թվում Դանթեի («Ֆրանչեսկայից Բետրիչե», 1924, հրապարակվել է Օրտեգի և Գասետա ամսագրում»), Բախի, Է. Բրոնտեի, Լոուրենս Արաբացու, Վիրջինիա Վուլֆի, Ռ. Տագորեի մասին։ Թարգմանել է Պ. Կլոդելին, Կամյուին, Գաբրիել Սիդոն Կոլեթին, Գր. Գրինին, Տ. Է. Լոուրենսին, Դ. Թոմասին, Գանդիին, Ջ. Ներուին և այլոց։
Մեծ հետաքրքրություն են ներկայացնում նրա «Տրամախոսություն Բարխեսի հետ» (1969), մեմուարային շարադրանքը` «Վկայություն» (1935-1977) և «Ինքնակենսագրություն» (1979-1984) աշխատությունները։ Հրապարակվել է նրա նամակգրությունը Գ. Միստրալի և Ռ. Կայուի հետ։
Ճանաչում
Արգենտինայի գրական ակադեմիայի առաջին կին անդամը (1976): PEN միջազգային կազմակերպության անդամ։ Հարվարդի և Վիշվա Բխարատի համալսարանների պատվավոր դոկտոր։ Վ. Օկամպոյի գրքերը թարգմանվել են անգլերեն և ֆրանսերեն լեզուներով։
1986 թվականին բեմադրվել էր Մոնիկա Օտինոյի «Եվա և Վիկտորյա» դրաման, որի կենտրոնական թեման  Վիկտորյա Օկամպոյի և Էվա Պերոնի ենթադրյալ հանդիպումն էր։
1989 թվականին թողարկվել է «Վիկտորյայի չորս դեմքերը» (ռեժ. Օսկար Բարնի Ֆին ) խաղարկային գեղարվեստական ֆիլմը։
Ժառանգություն
Մահից առաջ Վիկտորյա Օկամպոն ՅՈՒՆԵՍԿՕ-ին է կտակել իր ընտանիքի տունը Սան Իսիդրոյում, որը գտնվում է մայրաքաղաքի հյուսիսում, 25 կմ հեռավորության վրա, այժմ այստեղ գտնվում է թանգարան և գրադարան` 12 հազար գրքով (5 000-ը` ֆրանսերեն լեզվով), կազմակերպում են ցուցահանդեսներ, գրական երեկոներ և այլն։
ՅՈՒՆԵՍԿՕ-ին էր կտակվել ընտանիքի երկրորդ ամառանոցը, սակայն այն գնել է Մար դել Պլատայի քաղաքական իշխանությունը, այն վերածելով թանգարանի և մշակութային կենտրոնի։
Արտաքին հղումներ
Կատեգորիա:Արգենտինացի կին գրողներ Կատեգորիա:Արգենտինացի հասարակական գործիչներ Կատեգորիա:Արգենտինացի հրատարակիչներ Կատեգորիա:Փարիզի համալսարանի շրջանավարտներ Կատեգորիա:Արգենտինացի ֆեմինիստներ Կատեգորիա:Արգենտինացի թարգմանիչներ Կատեգորիա:Իսպանալեզու գրողներ Կատեգորիա:Քաղցկեղից մահացածներ Կատեգորիա:Ֆեմինիստ գրողներ
Թավշյա բենզասղոց (ֆիլմ, 2019)
Թավշյա բենզասղոց (Velvet Buzzsaw), ռեժիսոր Դեն Գիլրոյի ամերիկյան երգիծական սարսափ ֆիլմ ը։ Գլխավոր դերակատարներն են՝ Ջեյք Ջիլենհոլ, Ռենե Ռուսսո, Թոնի Քոլլեթ, Ջոն Մալկովիչ, Զավի Էշթոն, Թոմ Սթարիջ, Նատալիա Դայեր, Դևիդ Դիգս, Բիլլի Մագնուսեն։
Այբբենարան
Անվանումը
Անունը ստացել է հայերեն այբուբենի առաջին տառերից (այբ, բեն)։
Թավշյա բենզասղոց (ֆիլմ, 2019)
Ֆիլմի շնորհանդեսը կայացել է «Սանդենս» կինոփառատոնին 2019 թվականի հունվարի 27-ին։ Netflix-ում այն թողարկվել է 2019 թվականի փետրվարի 1-ին։
Սյուժե
Արվեստի պատկերասրահի սեփականատեր Ռոդոիա Հեյզը, արվեստի ոլորտի մասնագետ Մորֆ Վանդեվոլտի օժանդակությամբ սկսում է նկարների վաճառքը, որոնք նա գտել էր մահացած մի անծանոթ նկարիչի տանը։ Սակայն շուտով նկարների գերբնական ուժը սկսում է վրեժ լուծել բոլոր նրանցից, ում ագահությունը կանգնել է դեպի արվեստ տանող ճանապարհին։
Այբբենարան
Նոր, հին և ամենաառաջին այբբենարաններ
Մեզ հասած ամենահին ձեռագիր այբբենարանը («Յաղագս իմաստութեան անվարժ տղայոց ուսման») կազմել է Թովմա Մեծոփեցին (1430 թ.)։ Առաջին տպագիր այբբենարանը («Փոքր քերականութիւն կամ Այբբենարան») Աբգար Թոխաթեցունն է, որը լույս է տեսել Կ. Պոլսում, 1567 թվականին։ Աշխարհաբար առաջին այբբենարանը («Նոր այբբենարան») հրատարակվել է Տրիեստում, 1781 թվականին։ Նոր ժամանակների այբբենարաններից նշանավոր են Խաչատուր Աբովյանի «Նախաշավիղ»-ը, Ն. Տեր-Ղևոնդյանի «Մայրենի լեզու»-ն, Ղազարոս Աղայանի «Ուսումն մայրենի լեզվի»։
Թավշյա բենզասղոց (ֆիլմ, 2019)
Արտադրություն
2017 թվականի հունիսին հայտնի դարձավ, որ Ջեյք Ջիլենհոլը և Ռենե Ռուսսոն կկատարեն Դեն Գիլրոյի անանուն ֆիլմի գլխավոր դերերը, որի թողարկմամբ կզբաղվի Netflix ընկերությունը ։ 2018 թվականի հունվարին հայտնի դարձավ, որ ֆիլմը ստացել է «Թավշյա բենզասղոց» անվանումը ։ 2018 թվականի մարտին դերասանական անձնակազմին միացան Զավի Էշթոնը, Նատալիա Դայերը, Դևիդ Դիգսը, Թոնի Կոլլետը, Ջոն Մալկովիչը և Բիլլի Մագնուսենը  ։
Այբբենարան
Նոր, հին և ամենաառաջին այբբենարաններ
Այբբենարաններ են նաև «Լուսաբեր»-ը, «Դասընկեր»-ը, Զ. Աճեմյանի, Հ. Հայրապետյանի և Ա. Ճուղուրյանի կազմած դասագրքերը։
Կատեգորիա:Մանկական գրքեր Կատեգորիա:Կրթություն
Թավշյա բենզասղոց (ֆիլմ, 2019)
Թողարկում
Համաշխարհային շնորհանդեսը կայացել է «Սանդենս» կինոփառատոնին 2019 թվականի հունվարի 27-ին ։ Netflix-ում այն թողարկվել է 2019 թվականի փետրվարի 1-ին՝ սահմանափակ վարձույթով ԱՄՆ-ի տարածքում։
Արտաքին հղումներ
Կատեգորիա:2019 ֆիլմեր Կատեգորիա:Ամերիկյան սարսափ ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան ԼԳԲՏ ֆիլմեր Կատեգորիա:Ամերիկյան ֆանտաստիկ սարսափ ֆիլմեր Կատեգորիա:Ամերիկյան սարսափ թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան քրեական ֆիլմեր Կատեգորիա:Ֆիլմեր դևերի մասին Կատեգորիա:Netflix-ի արտադրության ֆիլմեր
Աստերոիդների ցանկ (255401-255500)
Աստերոիդների ցանկ (255301-255400) * Աստերոիդների ցանկ * Աստերոիդների ցանկ (255501-255600)
Բրան Սթարք
Բրանդոն Սթարք, սովորաբար կոչում են Բրան, ամերիկյան հեղինակ Ջորջ Մարթինի կողմից ստեղծված գեղարվեստական հերոս է։ Նա նաև HBO-ի ադապտացրած հեռուստասերիալի՝ Գահերի խաղի, հերոսներից է։ Մարթինը 2014 թվականին Ռոլինգ Սթոնին ասել է, որ առաջին նովելը Բրենի, Սերսեյի և Ջեյմիի ներկայությամբ հատվածը ամենաշատն է գրավել ընթերասերներին ։
HBO հեռուստատեսային ադապտացիայում Բրենի դերում խաղում է Իսահակ Հեմպսթեդ Ռայթը ։
Հերոսի նկարագրությունը
«Գահերի խաղ»-ի սկզբում Բրան յոթ տարեկան էր։ Նա Նեդ Սթարքի և վերջինիս կնոջ՝ Քեթիլին Սթարքի երկրորդ որդին է։ Ունի հինգ քույրեր և եղբայրներ՝ մեծ եղբայր (Ռոբ Սթարք), կրտսեր եղբայր(Ռիքոն Սթարք), մեծ քույրեր (Սանսա Սթարք և Արյա Սթարք) և ավագ և խորթ եղբայր (Ջոն Սնոու)։ Բրենին միշտ ուղեկցում է իր դայրվուլֆը՝ Սամերը։ Մարթինը նկարագրում է Բրանին՝ նմանեցնելով մորը։ Բրան ուներ հաստ շագանակագույն վարսեր և խորը կապույտ աչքեր, ինչպիսին էին Թալիների աչքերը ։
Ըստ Մարթինի, Բրան քաղցրիկ և մտածկոտ տղա է, Վինթերֆելում բոլորի կողմից սիրված։ Նա շատ էր սիրում մագցել ամրոցի պատերով և հայտնագործություններ անել ։
Համառոտագիր
Ամենառաջին և երիտասարդ հերոսը նովելների՝ Բրանը, ստեղծվել է Մարթինի կողմից որպես շարքի երիտասարդ հերոս։ Միկալ Գիլմորը Ռոլինգ Սթոնից 2014 թվականին նշել է, որ Գահերի խաղում ուղղակի խեղդող է այն պահը, երբ Ջեյմի Լենիստերը Բրենին հրում է, և Բրենն ընկնում է ցած ։ Մարթինը հարցազրույցի ժամանակ մեկնաբանել է․
2000 թվականին, Մարթինը Բրենին համարում էր ամենաբարդ հերոսը, ում մասին պետք է գրի․
"Նախ նա գլխավոր դերասաններից ամենաերիտասարդն է, և երեխաների մասին ամենադժվարն է գրել։ Կարծում եմ, որքան երիտասարդ են, այնքան բարդ է։ Բացի այդ նա ամենախորն է ընդգրկված կախարդության մեջ։ Այնպես որ պետք է ամենին շատ ուշադիր հետևեմ ։"
«Բուքլիսթը» նշել է Բրենին որպես 1999 թվականի նշանավոր հերոս, և «Փաբլիշերս Վիքլին», վերանայելով «Գահերի խաղը», նշել է․ «Իրոք հիանալի է, երբ տեսնում ես Մարթինի հերոսներին հասուն ու մեծացած, հատկապես Սթարքների երեխաներին, ովքեր գտնվում են հենց գրքի կենտրոնում» ։
Նկատելով 2005 թվականի «A Feast for Crows»-ում Բրենի բացակայությունը՝ Թայմ ամսագրի Ջեյմս Փոնիվոզիկը իր «A Dance with Dragons» պարբերական հանդեսում գրել է․
«A Game of Thrones»
«Գահերի խաղ (1996)»-ում Բրան պատահաբար տեսնում է թագուհի Սերսեյ Լենիստերին և նրա եղբայր Ջեյմի Լենիստերին սեռական հարաբերությունով զբաղվելիս, որից հետո Ջեյմին նրան հրում է պատուհանից և ցած նետում, սակայն Բրան դեռևս ապրում է ։ Անգիտակից Բրան երազում տեսնում է իրեն աշտարակից ընկնելիս և երեք աչքանի ագռավը առաջարկում է նրան սովորեցնել թռչել։ Ագռավի առաջնորդությամբ Բրենն արթնանում է, սակայն ցած նետվելու ժամանակ վնասվածքներ ստանալու պատճառով չի կարողանում քայլել։ Այնուհետև նա իր հույսը դնում է Հոդորի վրա, ով նրան օգնում է տեղաշարժվել։ Երբ Ռոբ Սթարքը ուղևորվում է հարավ Նեդ Սթարքին բանտարկությունից ազատելու համար, Բրան դառնում է Վինթեֆելի գլխավոր լորդը։
«A Clash of Kings»
1998 թվականի «A Clash of Kings»-ում Ռոբը Հյուսիսի թագավորն է, իսկ Բրան, որպես Ռոբից հետո ժառանգորդ, կառավարում է ամրոցը իր եղբոր բացակայության ընթացքում ։ Երբ Թեոն Գրեյջոյը դավաճանում է Սթարքներին և գրավում է Վինթերֆելը, Բրան և Ռիքոնը փախչում են՝ վիդլինգ Օշայի օգնությամբ։ Իր ձախողումը թաքցնելու համար Թեոնը սպանում է երկու այլ երեխաների հետ և հավատեցնում է, որ նրանք Բրենն ու Ռիքոնն են։ Իսկ Ռուս Բոլտոնի ապօրինի որդի Ռամսեյ Սնոուն էլ դավաճանում է Թեոնին։ Թաքնվելով Վինթերֆելի դամբարաններում՝ Բրան և նրա ուղեկիցները փորձում են գտնել փլատակների տակ ամրոցը։ Նրանք տեսնում են մահացու վիրավորված Մեյստր Լավինին։ Օշան Ռիքոնին տանում է Վայթ Հարբորի ուղղությամբ, մինչդեռ Բրան, Հոդորը, Միիրան և Ջոջեն Ռիդը ճամփա են ընկնում դեպի հյուսիս երեք աչքանի ագռավին գտնելու համար։ Ընդ որում Բրան կամաց-կամաց սկսում էր ընդունել իր երազների ճշմատացիությունը և իր հնարավորությունը ֆիզիկապես ապրել Սամերի ներսում ։
«A Dance with Dragons»
«A Dance with Dragons»-ում Բրան, Հոդորը, Միիրան և Ջոջենին Անտառի Երեխան, որի անունը Լիֆ էր, տանում է նրանց երեք աչքանի ագռավի մոտ, ով առաջարկում է Բրենին սովորեցնել պայծառատեսություն։
Ծանոթագրություններ
Կատեգորիա:Կերպարներ այբբենական կարգով Կատեգորիա:Սառույցի և կրակի երգը Կատեգորիա:Անգլերեն հեռուստասերիալներ Կատեգորիա:Ջորջ Մարթին Կատեգորիա:«Սառույցի և կրակի երգը» գրքի կերպարներ Կատեգորիա:Մանկական գրականության կերպարներ
Ուզվոզ
Ուզվոզ (Узвоз), գյուղ Ռուսաստանի Սմոլենսկի մարզի Վելիժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Աբդալա Էնսուր
Աբդալլա Էնսուր (Աբդալլա Ալ Նսուր «Ալ Նսուր Աբդալլա») արաբ. عبد الله النسور ʿAbd Allāh an-Nasūr, ծնվ. 1939 թվականի հունվարի 20-ին, Էս Սալտ, Անդրհորդանան), հորդանանցի պետական և քաղաքական գործիչ։ 2012 թվականի օգոստոսի 11-ից 2016 թվականի հունիսի 1-ը պետության վարչապետ։
Կենսագրություն
Աբդալլա Էնսուրը ծնվել է 1939 թվականին հունվարի 20-ին Աս-Սալտում, Անդրհորդանանում ։ Սովորել է Բեյրութի Ամերիկյան համալսարանում, ինչպես նաև Սորբոնում, որտեղ տնտեսագիտության և մաթեմատիկայի ոլորտներում ստացել է դոկտորի աստիճան ։
1989 թվականին ընտրվել է Հորդանանի խորհդարանի պատգամավոր, և 1992 թվականից անդադար վերընտրվել է։ 1984 և 1985 թվականներին ծրագրավորման նախարար էր։ 1989 թվականին ստանձեց կրթության նախարարի պաշտոնը, 1991 թվականին՝ արտաքին գործերի նախարար, 1993-ին՝ արդյունաբերության և առևտրի նախարար, 1996-ին՝ բարձրագույն կրթության նախարար, 1997-ին՝ փոխվարչապետ և վարչական զարգացման նախարար, 1998-ին՝ նորրից փոխվարչապետ և ինֆորմացիոն տեխնոլոգիաների նախարար։ 1998-ից 2001 թվականը ներկայացուցիչների պալատի պատգամավոր էր։ Հետագայում եղել է Հորդանանի միջազգային արժույթի հիմնադրամի ներկայացուցիչ ՅՈՒՆԵՍԿՕ-ի Համաշխարհային բանկում։
Վարչապետի պաշտոն
2012 թվականի օգոստոսի 11-ին Հորդանանի թագավոր Աբդալլահ II-ը Էնսուրիին նշանակեց վարչապետի պաշտոնում արտահերթ խորհրդարանական ընտրություններին մասնակցել պատրաստվելու համար, քանի որ օգոստոսի 4-ին թագավ որը խորհրդարանի լուծարման հրամանագիր ստորագրեց, իսկ ալ-Թարավնեի նախկին կառավարությունը ինքնաբերաբար հրաժարական տվեց ՝ համաձայն սահմանադրության 74-րդ հոդվածի ։ 24 անձից կազմված նոր կաբինետում նախորդ կառավարության անդամներից իրենց պաշտոնները պահպանեցին միայն 16 պատգամավոր ։ Խորհրդարանական ընտրությունները կայացան հունվարին, օրենսդիր մարմնի ստորին պալատի կազմում ըննդիմադիր կուսակցությունից անցան 37 թեկնածուներ, բայց նրանց մեծամասնությունը սատարում էր թագավորին։ Դրանից հետո խորհրդարանականները խնդրեցին թագավորին թողնել Էնսուրին վարչապետի պաշտոնում։ 2013 թվականի մարտի 9-ին նոր խորհրդարանը Հորդանանի պատմության մեջ առաջին անգամ հաստատեց վարչապետ՝ Աբդուլլահ Էնսուրին պահելով իր պաշտոնում, և կազմել երկրի նոր կառավարություն ։ Հետագայում Աբդալլահ II-ը երդում տվեց նոր կառավարությունում ։
I Don’t Care
«I Don’t Care», բրիտանացի երգիչ Էդ Շիրանի և կանադացի երգիչ Ջասթին Բիբերի երգը, որը թողարկվել է 2019 թվականի մայիսի 10-ին որպես Էդ Շիրանի No.6 Collaborations Project վեցերորդ ստուդիական ալբոմի առաջին սինգլ։
Պատմություն
Որպես պրոդյուսեր հանդես են եկել Մաքս Մարտինը, Shellback և Ֆրեդ Գիբսոնը։ Այն նոր երաժշտության առաջին թողարկումն է Էդ Շիրանի համար վերջին երկու տարում, առաջինը՝ 2017 թվականին ÷ ալբոմի՝ «Գրեմմիի» արժանանալուց հետո ։
Սինգլը թողարկվել է 2019 թվականի մայիսի 10-ին։
Տեսահոլովակ
Երգի պաշտոնական տեսահոլովակը թողարկվել է 2019 թվականի մայիսի 17-ին Էդ Շիրանի յութուբյան ալիքով։ Ռեժիսորը եղել է Էմիլ Նավան, իսկ նկարահանումներն անցկացվել են Ճապոնիայում և ԱՄՆ-ում (Լոս Անջելես) ։
Հավաստագրումներ
!scope="col" colspan="3"| Սթրիմինգ
Արտաքին հղումներ
Կատեգորիա:Էդ Շիրանի երգեր Կատեգորիա:Ջասթին Բիբերի երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Քրիստափոր Կարա-Մուրզա
Քրիստափոր (Խաչատուր) Մարգարի Կարա-Մուրզա, հայ կոմպոզիտոր, խմբավար, երաժշտական հասարակական գործիչ, երաժիշտ քննադատ։
XIX դարի երկրորդ կեսի հայ երաժշտության պատմության մեջ իր ուրույն տեղն ունի Կարա-Մուրզան։ Նա իր ժամանակի եռանդով լի երաժշտա-հասարակական գործիչ էր, ժողովրդի լավագույն նվիրյալներից, բազմաթիվ երգչախմբերի կազմակերպիչ։ Կարա-Մուրզան առաջինը հաստատեց բազմաձայն երգեցողություն հայկական երաժշտության պատմության մեջ։ Նրա ջանքերով ժողովրդական երգի մշակումը դարի վերջին տասնամյակում առանձին նշանակություն ձեռք բերեց։ Կարա-Մուրզան նաև լավ մանկավարժ էր։ Նա օգնում էր երիտասարդ երաժիշտներին, պատրաստում և դաստիարակում էր երգչախմբի ղեկավարների։ Կարա-Մուրզան նաև հրապարակախոս էր։ Նրա հոդվածներում արտացոլվում է նրա առաջադիմական, գեղարվեստական սկզբունքները։
Կենսագրություն
Կարա-Մուրզան ծնունդով Ղրիմից էր, որը նշանավոր հայ գաղթավայրերից էր և մեծ նշանակություն է ունեցել հայ ժողովրդի քաղաքական և մշակութային կյանքում։ Ղրիմի և Նոր Նախիջևանի հայկական գաղթօջախների բնակիչները ապրել են միասին և տվել են բազում ականավոր գործիչներ՝ Միքայել Նալբանդյան, Ռափայել Պատկանյան, Հովհաննես Այվազովսկի և այլք։
Ծանոթանալով հարազատ ժողովրդի մշակույթի մակարդակին, որը այդ ժամանակաշրջանում անկում էր ապրում, Կարա-Մուրզայի համար պարզ դարձան երաժշտության զարգացման ճանապարհին կանգնած խնդիրները։ Անհրաժեշտ էր ժողովրդին հաղորդակից դարձնել համաշխարհային երաժշտության գանձերին։ Այս անելու համար անհրաժեշտ էր քառաձայն երգեցողություն, կանոնավոր համերգային կյանք։ Անհրաժեշտ էր նաև երգացանկ, երգչախմբային գրականություն։ Կարա-Մուրզան որոշում է ամբողջովին նվիրվել դրան։ Նպատակի իրագործման համար նա պիտի հաստատվեր այդ ժամանակի հայ մշակույթի գլխավոր կետերից մեկում։ Մեկը Կոստանդնուպոլիսն էր, մյուսը՝ Թիֆլիսը։ Կարա-Մուրզան ընտրեց Թիֆլիսը, քանի որ այն առավել մոտ էր Հայաստանին։ 1882 թ.-ին նա տեղափոխվեց Թիֆլիս։ Մտավորականությունը նրան դիմավորեց անկեղծ ոգևորությամբ։ Շուտով հաջողվեց կազմակերպել քառաձայն երգչախումբը և տալ հայկական բազմաձայն երգի առաջին համերգը։ Դա 1885 թ.-ին էր, որը, որպես պատմական իրադարձություն, մտավ հայ երաժշտության պատմության մեջ։ Երգչախումբը ուներ արական կազմ, բաղկացած էր 15 հոգուց և հանդես էր գալիս ազգային տարազով։ Համերգն ունեցավ բացառիկ հաջողություն։
Այսպես սկսվեց Կարա-Մուրզայի գործունեությունը, որը տևեց մինչև նրա կյանքի վերջը։ Ժամանակակիցների բնորոշմամբ, Կարա-Մուրզան ասես շրջիկ դպրոց լիներ։ Յուրաքանչյուր քաղաքում և գյուղում Կարա-Մուրզան կազմակերպում էր քառաձայն երգչախումբ, պատրաստում խմբավարներ։ Նա գործը կազմակերպում էր այնպես, որ երգչախումբը իր հեռանալուց հետո շարունակի գոյատևել։ Կարա-Մուրզան մեծահարուստ ընտանիքներից հանգանակություն էր հավաքում, որպեսզի թոշակակով ապահովեր առավել ընդունակ երիտասարդներին՝ սովորելու համար ռուսական ու եվրոպական կոնսերվատորիաներում և ստանալու մասնագիտական կրթություն։
Կարա-Մուրզան կատարել է նաև լուսավորական աշխատանք։ Նա «Մշակ» թերթի հատուկ թղթակիցն էր երաժշտական բաժնում և գրում էր երաժշտա-քննադատական հոդվածներ։
Կարա-Մուրզան մահացավ ուժերի ծաղկման շրջանում՝ 1902 թ.-ին Թիֆլիսում՝ իր հետ տանելով բազմաթիվ չիրագործված նպատակներ։
Ծանոթագրություններ
Կատեգորիա:Ղրիմահայ կոմպոզիտորներ Կատեգորիա:Հայ խմբավարներ Կատեգորիա:Հայ կոմպոզիտորներ Կատեգորիա:Երաժշտական գործիչներ Կատեգորիա:Հայ երաժշտագետներ Կատեգորիա:Հայ հրապարակախոսներ Կատեգորիա:Հայ հասարակական գործիչներ Կատեգորիա:Կոմպոզիտորներ այբբենական կարգով
Երվանդ Արզումանյան (դերասան)
Երվանդ Աշոտի Արզումանյան, հայ խորհրդային դերասան։ ՌԽՖՍՀ վաստակավոր արտիստ (1988)։
Կենսագրություն
Երվանդ Արզումանյանը ծնվել է 1941 թվականին Սարատովում։ 1958-1961 թվականներին եղել է «Մոսֆիլմ» կինոստուդիայի լուսային տեխնիկ։ 1965 թվականին ավարտել է Շչուկինի անվան թատերական ուսումնարանը։ 1965-1995 թվականներին եղել է Մոսկվայի Մանրանկարչության թատրոնի դերասան, 1995 թվականից՝ Մոսկվայի «Շալոմ» թատրոնի դերասան։ 1969 թվականից նկարահանվել է ֆիլմերում  ։
Ծանոթագրություններ
Կատեգորիա:Հայ դերասաններ Կատեգորիա:Բարեկամության շքանշանի ասպետներ Կատեգորիա:20-րդ դարի դերասաններ Կատեգորիա:Բարեկամության շքանշանի ասպետներ (Ռուսաստան) Կատեգորիա:21-րդ դարի դերասաններ Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:ՌԽՖՍՀ վաստակավոր արտիստներ Կատեգորիա:Ռուս դերասաններ
Մեժևայա
Մեժևայա (Межова), քաղաքատիպ ավան Ուկրաինայի Դնեպրոպետրովսկի մարզի Մեժևի շրջանում։ Հիմնադրվել է 1860 թվականին։
2001 թվականի տվյալներով Մեժևայա քաղաքատիպ ավանում բնակվում էր 8 049 մարդ։ Բնակավայրը զբաղեցնում է 138,25 կմ² տարածք։ Բնակչության խտությունը կազմում էր 58,22 մարդ/կմ²։
Արտաքին հղումներ
Կատեգորիա:Ուկրաինայի քաղաքատիպ ավաններ Կատեգորիա:1860 թվականին հիմնադրված բնակավայրեր
Սիգմա (տառ)
Սիգման (հունարեն` σίγμα), հունական այբուբենի տասնութերորդ տառն է։ Թվային արժեքն է` 200։ Այս տառից է առաջացել լատինական այբուբենի Ç տառը։
Էլեն Ռուդելիուս
Էլեն Ռուդելիուս (Ellen Viktoria Rydelius, ), շվեդ գրող և թարգմանչուհի։
Կենսագրություն
Էլեն Ռուդելիուսը ծնվել է Նորչյոպինգում, 1885 թվականի փետրվարի 27-ին ։ Նա վաճառական Պեռ Ակսել Ռուդելիուսի և Աննա Վիլհելմինա Ստրոմի դուստրն էր։ 1903 թվականին Ստոկհոլմի աղջիկների լիցեյն ավարտելուց հետո ընդունվել է Ուփսալայի համալսարան, որտեղ ուսումնասիրել է անգլերեն և ռոմանական լեզուների։ 1907 թվականին ստացել է փիլիսոփայական դոկտորի աստիճան։ Համալսարանն ավարտելուց հետո Էլենը վեց ամիս ապրել է Ռուսաստանում՝ սովորելով ռուսերեն, սակայն հոր մահից հետո վերադարձել է հայրենիք։